

RĪGAS REINHOLDA ŠMĒLINGA VIDUSSKOLA

Gaiziņa iela 1, Rīga, LV-1050, tālrunis 67229210, e-pasts rrsvs@riga.lv

IEKŠĒJIE NOTEIKUMI

Rīgā

|  |  |
| --- | --- |
| 02.09.2024. | Nr. GV-24 -9-nts  |

**Rīgas Reinholda Šmēlinga vidusskolas**

**pagarinātās dienas grupas kārtība**

*Izdots saskaņā ar Vispārējās izglītības likuma 1. panta 9. punktu un*

*Skolas nolikuma 27. punktu*

1. **Vispārējie noteikumi**
	1. Rīgas Reinholda Šmēlinga vidusskolas (turpmāk – Skolas) izstrādātais dokuments paredzēts, lai nodrošinātu skolas vienotu pieeju pagarinātās dienas grupas (turpmāk PDG) darba organizācijai.

1.2. PDG ir skolas 1.- 2. klašu skolēnu ārpusstundu darba organizācijas forma.

1.3. PDG finansē valsts.

1.4. PDG izmanto telpu noslogojuma grafikā paredzētās mācību telpas un tās rīcībā nodotos mācību tehniskos līdzekļus, kuru uzskaite un izmantošana notiek saskaņā ar skolā noteikto kārtību.

1.5. PDG dalībnieki ievēro skolas iekšējās kārtības noteikumus un šos noteikumus.

**2.** **Pagarinātās dienas grupas darbības mērķi un uzdevumi**

 2.1. PDG mērķis ir sniegt atbalstu skolēniem izglītības programmas prasību izpildē un organizēt saturīgu brīvā laika pavadīšanu pēc mācību stundām.

 2.2. PDG galvenie uzdevumi ir:

2.2.1. Nodrošināt 1. - 2. klašu skolēniem ārpusstundu laikā drošu vidi pedagoga uzraudzībā.

2.2.2. Dot iespēju 1. – 2. klases skolēniem apgūt prasmi plānot un organizēt savu mācību darbu un atpūtu ārpusstundu laikā.

2.2.3. Veicināt skolēnu patstāvīgās mācīšanās iemaņas.

2.2.4. Sekmēt izglītojamo savstarpējas sadarbības un saskarsmes prasmes.

**3. Pagarinātas dienas dalībnieki, viņu tiesības un pienākumi:**

3.1. PDG dalībnieka tiesības:

3.1.1. Piedalīties PDG darbā.

3.1.2. Lūgt un saņemt PDG pedagoga palīdzību.

3.1.3. Apmeklēt interešu izglītības nodarbības, kas notiek PDG darba laikā (par PDG dalībnieku šajā laikā atbild attiecīgo nodarbību vadītāji).

3.1.4. Apmeklēt skolas bibliotēku ar mērķi apmainīt vai lasīt grāmatas un/vai žurnālus.

 3.2. PDG dalībnieka pienākumi:

3.2.1. Uzreiz pēc pēdējās mācību stundas beigām ierasties PDG telpā un pieteikties pie PDG pedagoga.

3.2.3. Atpūtas laikā atrasties PDG skolotāja norādītajā teritorijā un bez PDG skolotāja atļaujas to neatstāt.

3.2.4. Informēt PDG pedagogu par interešu izglītības nodarbībām, kuras tiks apmeklētas PDG darba laikā.

3.2.5. Pirms došanas uz interešu izglītības nodarbību vai bibliotēku, informēt par to PDG skolotāju.

3.2.6. Ja interešu izglītības nodarbība beidzas pēc PDG darba laika, doties un nodarbību, paņemot savas personīgās mantas un mācību piederumus no PDG telpas.

3.2.7. Skolēns no PDG var tikt izņemts vecākiem izdevīgā laikā, bet ne vēlāk kā PDG darba laika. Vecāks (aizbildnis) ierodas pagarinātās dienas grupas telpā vai telefoniski saziņās un, informējot PDG skolotāju, pavada skolēnu uz mājām vai arī skolēns uzrāda vecāka (aizbildņa) parakstītu zīmi, kurā vecāks (aizbildnis) informē (līdz ar to uzņemas atbildību), ka skolēns atstās PDG telpas pirms PDG darba beigām un patstāvīgi dosies mājās vai arī viņu no PDG izņems cita persona (zīmē jābūt norādītam personas vārdam un uzvārdam).

1. **Pagarinātās dienas grupas pedagogi, viņu pienākumi un tiesības:**

 4.1. PDG pedagogus un to slodzes nosaka atbilstoši MK noteikumiem un skolas pedagoģisko darbinieku tarifikācijai.

 4.2. PDG pedagoga pienākumi un tiesības ir noteiktas darba līgumā, amata aprakstā, šajos noteikumos un skolas darba kārtības noteikumos.

 4.3. PDG pedagoga pienākumi:

4.3.1. Atrasties PDG telpā laikā, kad PDG dalībniekiem beidzas mācību stundas.

4.3.2. Piereģistrēt ieradušos PDG dalībniekus e-klases žurnālā.

4.3.4. Organizēt PDG mācību darbu un atpūtas laiku.

4.3.5. Nodrošināt, lai skolēni, kuriem ir interešu izglītības nodarbības, tās apmeklētu savlaicīgi.

4.3.6. Saskaņot ar vecākiem informāciju par skolēna ierašanās un aiziešanas laiku PDG, spējām un īpašām vajadzībām nodarbību laikā.

4.3.7. Ja rodas nepieciešamība atstāt PDG telpu, palūgt blakus esošās pagarinātās dienas grupas pedagogu pieskatīt PDG dalībniekus.

4.3.8. Ziņot skolas vadībai un skolēna vecākiem, ja PDG dalībnieks pārkāpis skolas iekšējās kārtības noteikumus vai šos noteikumus.

4.3.9. Traumu vai negadījumu gadījumā cietušo aizvest pie skolas medmāsas vai izsaukt neatliekamo medicīnisko palīdzību un ziņot vecākiem par notikušo negadījumu.

4.4. PGD pedagoga tiesības:

4.4.1. Patstāvīgi izvēlēties PDG darba organizācijas formas un metodes.

4.4.2. Saņemt konsultācijas un informāciju no skolas vadības, kā arī citiem pedagogiem un atbalsta personāla par PDG darba organizāciju un skolēniem.

4.4.3. Ievērot pienākumus un tiesības, kas noteikti Darba kārtības noteikumos, līgumā un amata aprakstā.

1. **Pagarinātās dienas grupas darba organizācija**
	1. PDG darba laiku, PDG skolēnu sarakstus un PDG aktivitāšu norises kārtību katra mācību gada sākumā apstiprina ar skolas direktora rīkojumu.
	2. Skolēnu uzņemšana PDG notiek, pamatojoties uz skolēna vecāka (aizbildņa) rakstisku iesniegumu.
	3. Iesniegumus par PDG vecāki (aizbildņi) iesniedz klases audzinātājai.
	4. PDG var organizēt, apvienojot izglītojamos.
	5. Ja vecāki (aizbildņi) pēc PDG darba beigas vēl nav ieradušies skolā, viņu pienākumus ir telefoniski informēt PDG skolotāju par ierašanās laiku.
	6. Pedagogs mācību gada sākumā informē vecākus (aizbildņus) par pagarinātas dienas grupas darba organizāciju un dienas režīmu.
2. **Pagarinātās dienas grupas dokumentācija un tās aizpilde.**
	1. PDG dokumentācija ir:
		1. Skolēnu vecāku (aizbildņu) iesniegumi par skolēna dalību PDG,
		2. PDG e-žurnāls,
		3. Skolas direktora rīkojums par PDG dalībnieku saraksta apstiprināšanu,
		4. PDG kartība.
3. **Pagarinātās dienas grupas darba kontrole**
	1. PDG žurnālu pārbaudi veic skolas direktora vietnieks izglītības jomā mācību darbā ne retāk kā 1 (vienu) reizi mācību semestrī.
	2. PDG apmeklētību un grupu piepildījumu pārbauda skolas direktora vietnieks izglītības jomā mācību darbā ne retāk kā 1 (vienu) reizi trīs mēnešos.
4. **Noslēguma jautājumi**

Kārtība stājas spēkā ar pieņemšanas dienu un Rīgas Reinholda Šmēlinga vidusskolas direktora apstiprinājumu.

|  |  |
| --- | --- |
| Direktors | J.Japiņš |
| Jevdokimova67229210 |  |